rlitschk/wikidir huggingface dataset:
D Tilo Frey (* 2. Mai 1923 z Maroua, Kamerun; † 27. Juni 2008 z Nöieburg; haimnetberäächtigt z Brugg) isch e Schwyzer Bolitikeri (FDP) gsii. Si isch vum 29. Novämber 1971 bis zum 30. Novämber 1975 as eerschti Schwaarzi Nazionaalreeti gsii. D Tilo Frey isch e Doochter vum Schwyzer Paul Frey un dr Fula Fatimatou Bibabadama vu Kamerun gsii. Si isch anne 1923 z Maroua, Kamerun, uf d Wält chuu un isch mit fim Johr mit irem Vater in d Schwyz chuu, wu si v u dr Katscha Frey geb. Schindler, adoptiert wooren isch. Vu 1938 bis 1941 het si s Lehrerseminaar z Nöieburg gmacht un isch vu 1943 bis 1971 Lehreri an dr École de commerce fir chaufmännischi Fächer gsii. Vu 1972 bis 1976 isch si Diräkteri vu dr École professionnelle de jeunes filles gsii. Zletscht isch het si vu 1976 bis 1984 as Lehrchraft an dr École professionelle commerciale gschafft. S eerscht bolitisch Amt het d Frey anne 1964 ibernuu, wu si Abgoorneti im Conseil général (Legislative) vu dr Stadt Nöieburg gsii isch. Im Johr 1969 isch si in Grooße Root vum Kantoon Nöieburg gwehlt woore. Bi dr eerschte Barlemäntswahle no dr Yyfierig vum Frauestimmräächt in dr Schwyz
D’ Amalaratna „Amala“ Zandile Dlamini (* 21. Oktoower 1995 z’ Los Angeles, Kàlifornia), bass’r bekànnt unt’r ìhrem Kìnschtlernàmma Doja Cat [ˈdoʊdʒə kæt](info), ìsch a US-àmerikànischa Rapperin, Sangera un Liadermàchera. Ìhra Kàrriar hàt sa ìn ìhra Jugendsjoohra ààgfànga, wu sa ìhra äärschta Liader uff dr Plàttform SoundCloud veräffentligt hàt. Noh-n-ìhrem äärschta Liad So High hàt sa ìm Àlter vu 17 a gmainsààmer Vertrààg bii da Label Kemosabe un RCA Records unterzaichent. D’rnooh ìsch ìhra äärschta EP Purrr! ànna 2014 üssagànga. Noh dr Veräffentligung vun ìhrem äärschta Schtüdioàlbum Amala ànna 2018 ìsch d’ Doja Cat mìt’m YouTube-Video vun ìhrer Sìnggel Mooo! ain vu da bekànnteschta Memes vum Joohr 2018 worra. Dànk ìhrer wackselnda Bekànnthait hàt sa ìm Joohr druff ìhr zwaita Schtüdioàlbum Hot Pink veräffentligt. S’ Wark ìsch ìn dr Top-10 vum US Billboard 200 ànakumma, un d’ Remix-Wärsioon vu dr Sìnggel Say So zamma mìt dr Rapperin Nicki Minaj ìsch àm Schpìtzaplàtz vum Billboard Hot 100 ànakumma. Ìhr drìtt Àlbum Planet Her üss’m Joohr 2021 ìsch dräi Wucha làng uff Plàtz 2 vum Billboard 200 blììwa. D’ Sìnggels Kiss Me More (zamma mìt dr SZA), Need to Know un Woman sìnn ìm Top-10 vu da Charts gsìì. Ìm Làuif vun ìhrer
Dr Kylian Mbappé Lottin [kiljan m͡bape lɔtɛ̃] (* 20. Dezamber 1998 z’ Pàriis) ìsch a frànzeescher Füassbàllschpììler, wo àls Schtìrmer schpììlt. Ar schteht biim Paris Saint-Germain ìn dr Ligue 1 unt’r Vertrààg un ìsch Mìtglììd ìn dr frànzeescha A-Nàzionààlmànnschàft. Bii dr Waltmaischterschàft 2018 ìsch’r ìm Àlter vu 19 Joohra Waltmaischter worra un ìsch àls bäschter junger Schpììler vum Turniar üsszaichent worra. Dr Kylian Mbappé Lottin ìsch àm 20. Dezamber 1998 ìm 19. Arrondissement vu Pàriis uff d’ Walt kumma. Ar schtàmmt vun’ra Schportlerfàmìlia. Sii Vàtter Wilfrid Mbappé Lottin ìsch z’ Douala ìm Kamerun uff d’ Walt kumma; ar ìsch z’ äärscht Füassbàllschpììler gsìì un ìsch schpeeter Trääner vu da U15 ìm Verain Association sportive de Bondy nordäschtlig vu Pàriis worra. D’ Müatter Fayza Lamari hàt vun Àlgeeria gschtàmmt un hàt z’ Bondy gwoohnt. Sa ìsch bis 2001 ìm gliicha Verain Hàndbàllschpììlera ìn dr frànzeescha Diwisioon 1 gsìì. Ìm Kylian Mbappé siina Äältra hann àui dr klaina Jirès Kembo Ekoko (* 1988), dr Suhn vum zairischa Nàzionààl-Füssbàllschpììler Jean Kembo uba Kembo ärzooga, kurz nohdam àss’r ìn Frànkrììch kumma-n-ìsch; àlso lüagt’na dr Mbappé àls sii äälter Brüader. Dr Jirès ìsch ànna 2006 Profi-Füassbàller worra un hàt ìn dr frànzeescha Nàzionààlmànschàft vu da
Dr Hans Ruedi Fricker (* 9. Augschte 1947 z Züri; † 6. Mai 2023 z Troge) isch e Schwyzer Kunzäptchinschtler gsii. Ab 1973 het dr H. R. Fricker, bewusst as Alternatiiv zuen eme Chunschtstudium, e Uusbildig uzm Erzieher an dr Haimerzieherschuel z Rorschach gmacht. Paralleel derzue het er 1973/1974 Kiirs an dr F+F Schuel fir Chunscht un Meediedesign z Züri bsuecht. No Fotoaarbete un Schriftspuure in dr Winterlandschaft vu Troge het dr H. R. Fricker Ändi 1970er-Johr d Fotokopy fir syni Chunschtakzioone im effetlige Ruum bruucht. Är het syni Wääg dur St. Galle mit Fotokopie vu sym Sälbschtporträt markiert. Dodruf isch e Chlaiplakaatszeene in dr Strooße vu St. Galle entstande. Anne 1980 het er mit Plakaate di «fiktive Kunsthalle St.Gallen» proklamiert. Im Johr 1981 het dr H. R. Fricker s «Büro für künstlerische Umtriebe auf dem Land» z Troge, Appezäll Osserrhode grindet, un isch aktiiv woore in d wältwyte Mail-Art-Szeene. Mit Sondermarken zum Abbruch der Rotbachbrücke het si dr Fricker geege dr Abbruch vu dr 1924 böute Rotbachbrugg mit em aigewillige S-feermige Grundriss gwehrt. Är het d Ida Schläpfer gschaffe, ne Woortspiil as Aaspiilig an Idee Schläpfer, wu derzue dient het, druf hiizwyyse, ass d Fraue an dr Landsgmai vum
S Chloschter Dännebach isch e ehmoligi Zischterziänserabtei (circa 1158–1806), wu bi Freiamt un Ämmedinge z Bade-Wirttebärg glägen isch. No syre Grindig het si Dännebach zue aim vu dr wichtigschte un greschte Chleschter im sidweschtdytsche Ruum entwicklet. Des lyt zum aine an dr iber 200 Gieter, wu em Chloschter ghert ghaa hän, zum anderen an dr große Zahl (672) vu Reliquie un Hailigepartikel, wu d Zahl vu däne im Mueterhuus (374) dytli iberdroffe het. S Zischterziänserchloschter Dännebach – zerscht Porta Coeli („Himmelspforte“) gnännt – isch wahrschyns im Zytruum vu 1158 bis 1161 grindet wore. Zwelf Mench unter irem Abt Hesso sin dodmol vum bärnische Chloschter Frienisberg ibergsildlet. Mer waißt nit, eb des uf dr Herzog Berthold IV. vu Zähringe (1152–1186) zruggoht. Zue dr Stifterfamilie vu Dännebach hän d Herre vu Ämmedinge, d Herre vu Hornberg, d Herre vu Keppebach un d Herre vu Üseberg ghert. E Grindigsnotiz, wu in dr Mitti vum 13. Jorhundert gfelscht woren isch, wu aagebli 1161 uf dr Hochburg verfasst woren isch, nännt dr Bsitz vu bstimmte Gieter un Rächt in dr Nochberschaft vu Dännebach un fiert e Lischt mit Zyge aa, wu au dr Herzog Berthold un dr Markgrof Hermann III. oder IV. vu Bade (1130–1160
eft/pos 2000 churz ep2, isch de Spezifikationsstandard für d'Abwicklig und de Ufbau vo EFT-Zahlige im bargeldlose Zahligsverkehr. ep2 stellt debi sicher, dass für alli Karteinhaber im Schwiizer Märt en einheitliche, moderne Kommunikationsstandard gschaffe und ihghalte wird. Jede Hersteller vo EFT/POS-Terminals muess sich anere EP2-Zertifizierig unterzieh, wenn er im Schwiizer Märt mit schwiizspeziefische ep2-Karte und Karteverarbeiter schaffe möcht. Unter anderem ghöret d'PostFinance-Charte, Reka-Charte, SBB-Charte, Gschenkcharte allgemein, Lunch-Check-Charte und Chundebindigs-Charte sowie mobile Payment-Zahlige. Wer ide Schwiiz es EFT/POS-Terminal nach Schwiizer Standard betriebe möcht, muess es bi de ep2-Zertifizierigsstell abnehlah. Mit ep2 isch e wiitgehendi Vereinheitlichig vom EFT/POS-System ide Schwiiz unter Berücksichtigung vo allne internationale Norme (EMV, PCI, ISO und Card Schemes) erreicht worde. Es handlet sich debii um es Konzept, wo SEPA- und PCI-DSS kompatibel isch und au im europäische Ruum breiti Anerchennig findet. Im Februar 1996 hend d'PostFinance, d'Telekurs und de Verband Elektronische Zahlungsverchehr (VEZ) de Grundstei für d'Zämearbet bi de Entwicklig vode Systemgeneration ep2 gleit. S'Projekt ep2 het die zuekünftigi EFT/POS-Infrastruktur für d'Schwiiz definiert. S'Ziel debii isch gsi, e Standardisierig für Chartezahlige z'erreiche ischlüsslich vo allne Verfahre, Funktione und Schnittstelle basierend uf de bestehende internationale Standards. D'ep2-Partner hend vo 1998 bis 2002 e umfassendi Spezifikation entwicklet, wo jährlich verbesseret und
Nexi isch a italienische Firma für elekronische Zahlungen mit em Bankkärtle ond em Internet mit E-Commerce. Im Juni 2020 het Nexi d Übernahm vo dr Payment-Tochter vo Intesa Sanpaolo für 1 Milliarde Euro abgschlosse, parallel dazu het Intesa Sanpaolo en Anteil vo 9,9 % an dr Nexi gchauft. Mercury UK HoldCo, Hauptaktionär vo Nexi, hätt syn Anteil auf 33,4 % uffegsetzt. Im Oktober 2020 kündigt Nexi d Fusion synere Aktivitäten mit SIA, em italienischa Konkurrenz-Unternehma an, um en neue Einheit mit em Umsatz von 1,8 Milliarden Euro zom schaffa mit SIA bei der Verfolgung europäischer Zahlungen. Im November 2020 het Nexi sini Fusion mit Nets inara Transaktion im Wert vo 9,2 Milliarden Euro bekannt gää, ohni d Fusion mit SIA in Frog z`schtella. Entwicklig vo Zahligslösige und Dienstleistige vo Händler. Verwaltig vo Zahligskarten und Online-Zahlige. Entwicklig vo Digital-Banking-Lösige und -Dienstleistige. Ab 1. Juli 2020. Commons: Nexi – Sammlig vo Multimediadateie Nexi Group Nexi Dütschland Nexi Öschtriich Nexi Schwyz nexigroup.com Vorlage:Weblink Vorlage:Weblink
D Irene Brügger (* 11. Novämber 1979 z Willisau, Lozärn as Irene Hodel) isch e Schwyzer Muusikeri, Klumnischti un Schauspiileri. Syter anne 2007 duet si unter em Pseudonym Frölein Da Capo ufdrätte. D Irene Brügger het no dr Schuel Chauffrau glehrt. Eerschti Bihnen-Erfahrige het si in dr lokaale Fäldmusik gmacht, in verschiidene Rockgruppe, im Juugedtheater un in ere A-cappella-Formazioon. Im Mai 2007 isch si zum eerscte Moo as Soolochinschtleri Frölein Da Capo ufdrätte. No im nämlige Johr het si dr Noowugsbryys Chlaine Prix Walo gwunne. Im Lauf vu dr Johr het si allmee effetligi Kunzärt ghaa. Im April 2010 het si iri eerscht CD Frölein Da Capo und Bänd vereffetligt, e zwooti CD mit em Titel Gemischtes Plättli isch im Septämber 2012 uusechuu. 2009 het si ne Roll gspiilt im Schwyzer Spiilfilm Der Sandmann. Vu 2010 bis 2012 het si in dr Satiiresändig Giacobbo/Müller vum Schwyzer Fäärnseh mitgmacht. As Frölein Da Capo singt d Irene Brügger aigeni, humoristischi Lieder uf Schwyzerdytsch un spiilt derzue Gitarre, Euphonium, Klavier oder Drumpete. Ire Maarkezaiche isch e Loop-Gräät, doodruf spiilt si dr Name Da Capo aa. Wel si eso ne Hufe Inschtrumänt spiilt, nännt si si sälber au ne Aifrauorcheschter. No dr Soolobrogramm Gemischtes
Buechebach isch e Gmei im Südschwarzwald im Landchreis Brisgau-Hochschwarzwald (Bade-Württeberg, Dytschland) D'Gmei befindet sich im Naturpark Südschwarzwald öppe 12 km (Luftlinie) östlich vu Friburg im Brisgau. Dert breitet sie sich am undere Ende vum Hölledal, wo vum Rotbach durflosse wird, un im Dal vum Wagesteibach us. Numme eweng westlich vu Buechebach vereinige sich die beide Gebirgsbäch zue dr Dreisam, wodur es am obere Afang vum Dreisamdal lit. Buechebach ische erstmols 1350 urchundlich erwähnt. Sit em 16. Jahrhundert het s'Dorf dr Friherre vu Sickinge ghört. 1803 isch dr Ort an Bade gfalle un ghört hüt zue Bade-Württeberg. 1837 Wisneck 1971 Falkesteig 1973 Wagesteig 1975 Underibedal 1980 Himmelrich Am Afang vum 12. Johrhundert isch vu dr Herre vu Falkestei die nammensgäbbend Burg Falkestei erbaut worre, wo 1388 vu Bürger vu dr Stadt Friburg im Brisgau zerstört worre isch. Im 17. Johrhundert got s'Gebiit in dr Besitz vu dr Herre vu Pfirt iber un chummt später zue Bade. E Versuech vu ere Vereinigig mit Buechebach scho im 19. Johrhundert schiteret. Himmelrrich mit em Bahnhof an dr Hölledalbahn isch um 1980 vu Chilchzarte an Buechebach chumme. Underibedal wird um ebba 1120 gründet un understot dr Zähringer. Später wird es mit Stäge zu ere Gmei
D Monika Hildbrand-Egli (* 9. Oktober 1952 z Ämmebrogg) isch e Schwyzer Joodleri un Sängeri vu volksdiimlige Lieder un Schlaager. D Hildbrand isch in ere musikaalische Familie ufgwagse. Schoa se chlai het si gäärn gsunge un het im Alter vu zee Joor Gitarre gleert. Bi Familiefescht het si iri eerschte Ufdritt ghaa, si het gsunge un derzue Gitarre gspiilt. Anne 1973, no Sproochufenthalt z Floränz un z London, het si autodidaktisch aafange Joodle leere. 1974 isch si vum Schwyzer Bandleader un Hotelier Joe (Julius) Schmid, dm Brueder vu dr Gschwischter Schmid, entdeckt woore. Derno isch si reegelmääßig mit Live-Gsang un -Joodel uf dr Showbiini vu s Schmids Hotäl-Reschtaurant „Kindli“ z Züri vor internazionaalem Publikum ufdrätte. In dr eerschte Joor het si Joodelunterriicht bi dr Klärli Schmid vu dr Gschwischter Schmid gnuu. Bi dr Oopersängeri May Steinhoff het si drei Joor lang Stimm- un Gsangstächnik studiert. Mit dr Bigband vum Joe un em Willy Schmid het d Monika Hildbrand vu 1975 bis 1993 vyyl Gaala-Ufdritt usserhalb vum „Kindli“ im In- un Uusland absolviert – vu Dytschland bis Kenia. As Soolojoodleri isch si u. a. z Amerika, z Thailand, z Spaanien un z Itaalien ufdrätte. Dreimool het si d Monika Hildbrand fir
D Sandee (* 29. Dezämber 1976 z Thun; buurgelige Name Sandra Moser) isch e Schwyzer Mundartsängeri. D Sandee isch scho ase chlai seli musikaalisch gsii un het aafangs Fleete gleert. Mit aacht Joor het ere dr Vater e Ukulele gschänkt, wu si eerschti Lieder derzue gschriibe het. Mit dryzeeni isch si in dr eerschte Band (Cosmos) aktiiv gsii, speeter mänkmool sogaar in vier verschiidene Band glyychzytig. Mit 14 Joor het si ne Lied iber dr Polo Hofer gschriibe, wu an ere Musical-Show in dr Schuel ufgfiuert wooren ischg. Vu 1998 bis 2000 isch si Backgroundsängeri bim erfolgryyche Schwyzer Mundartsänger Gölä (rund 500'000 verchaufti Doondreeger) gsii. Vu 2000 bis 2002 isch si as Choorsängeri mit em Hanery Amman uf Turnee gsii. Anne 2003 isch ire eerscht aige Mundartalbum „Irgendwenn, irgendwo“ uf dr Määrt chuu, wu rund 30'000 mool verchauft wooren isch. 2005 isch s zwait aige Album „Meh vo mir“ uusechuu, wu bis uf Blatz drei vu dr CH-Hitparade chuu isch un rund 20'000 mool verchauft wooren isch. Au s dritt un s viert Stuudioalbum vu dr Sandee ("Mexico" un "Diva?") sin seli erfolgryych gsii un in d TopTen vu dr CH-Chart chuu (Blatz 8 un 5). Ire fimft Album ("Zrügg
D Sandra Weiss (* 16. Augschte 1976 z Memmenga) isch e dytschi Sängeri vu volksdiimlige Schlaager. D Weiss isch z Schwoobe un z Holland ufgwagse un isch derno z Mindelheim z Schwoobe uf d Schuel gange. No dr Schuel het si Ainzelhandelschauffrau im Modeberaich gleert. Scho ase chlai het si bi lokaale Veraastatlige gsunge un isch scho mit nyyn Joor uf dr Biini gstande. Si het au bin ere Big Band mitgmacht, wu si entdeckt wooren isch. Anne 1993 isch ire eerscht Album uusechuu. No Erfolg bi me Noowugsschlaagerfeschtiwäl 1994 het si verschiideni Ufdritt im Fäärnsee un Raadio ghaa. Mit em Titel Ich suche nicht das Paradies het d Weiss fir d Schwyz bim Grand Prix vu dr Volksmusik 1997 mitgmacht un het där Wettbewäärb gwunne. Ab deert isch d Sängeri vyylmool as Gascht bi verschiidene volksdiimlige Fäärnseesändige ufdrätte. Anne 1999 het si d Chroone vu dr Volksmusik iiberchuu. Ab dr 2010er Joor isch s rueiger um si woore. 1993: Meine Gefühle 1997: Ich suche nicht das Paradies 1998: Ich hab das Lachen noch nicht verlernt 1999: Persönlich 2000: Kerzenschein und Orangenduft (Wynäächtsalbum) 2001: Mein Reich der Melodien 2002: Etwas das nie mehr vergeht 2004: Erfrischend gut Commons: Sandra Weiss
D Mina Tobler (* 24. Juni 1880 z Züri; † 5. Jänner 1967 z Haidelberch) isch e Schwyzer Pianischti un Klavierpedagoogi gsii. D Mina Tobler isch s viert un jingscht Chind vum Sproochwisseschaftler Johann Ludwig Tobler un däm syre Frau Henriette gebooreni Hattemer gsii. Ire Grooßvater vu dr Muetersyte häär isch dr Sprooch- un Literatuurwisseschaftler Heinrich Hattemer gsii. D Mina het vu 1901 bis 1905 an dr Konservatoorie vu Leipzig, Züri un Brüssel un au bim Conrad Ansorge z Berlin e Uusbildig as Pianischti un as Liedbeglaiteri am Klavier gmacht. Wu ire Brueder Ludwig Tobler (1877–1915) Assischtänzdokter an dr Universitets-Chinderklinik z Haidelberch wooren isch, isch si an Negger zooge un isch au z Haidelberch bliibe, wu dr ire Brueder Ludwig Tobler as Ordinaarius fir Chinderhailkund un Diräkter vu dr Cheeniglige Universiteets-Chinderklinik uf Breslau gangen isch. Mit 25 Joor het si si as Klavierleereri z Haidelberch sälbschständig gmacht. Dr Pianischt Rudolf Müller-Chappuis isch ain vu ire Privaatschueler gsii. Iber dr Filosof Emil Lask (1875–1915) het d Tobler anne 1909 dr Max un d Marianne Weber chännegleert. Dur ire simpaathisch Wääse het d Mina Tobler scho bal zum ängschte Fryndeskrais vu s Webers gheert. E Liebesverhältnis zwische dr Mina Tobler un em
Bugginge isch e Gmei im Markgräflerland im Südweschte vu Bade-Württeberg in dr Nächi vu Mülle. Bugginge lit im Süde vu dr Oberrhinische Diefebeni in dr Markgräfler Vorbergzone vum Schwarzwald. Zue dr Gmei Bugginge ghört sit dr Verwaltigsreform d'Noochberortschaft Seefelde mit em Wiler Betberg. Dr Ortsdeil Seefelde lit zwische dr Räbberge, dr Bundesstross 3 un dr Bahnlinie Friburg - Basel. Betberg lit östlich devu in dr Räbe. D'Sidlige vu dr Gmei gen uf alemannischi Ursprüng zruck. Bugginge isch 778 erstmols im Urchundebuech vum Chloschter Lorsch erwähnt worre, Betberg anno 789. Günter Hansen (1990 - 2006) Johannes Ackermann (sit 2006) Ergebnis vo dr Landdagswahle sit 2006: 1 2006: WASG, sit 2011: Die Linke Dr industriell Ufstiig vu Bugginge het am Afang vum 20. Johrhundert mit erfolgriiche Kalibohrige uf dr Gmarkig agfange. 1923 isch mit dem Abbau vu Kalisalze agfange worre. Bis 1973 s'Werch gschlosse worre isch, isch Bugginge dr Standort vum gröschte Industribetrib in Südbade gsi. Die withi sichtbar Abruumhalde vum ehemolige Kaliwerch, uns Salz im Grundwasser erinneret an sälli Zitt. 1995 un 1997 het die holländisch Firma van der Have welle Genmais z'Bugginge üssaie. Doch wie z'Wyhl isch des vun de Lit durch zwei Acker-Bsetzunge verhindered worre. Hüt sin Landwirtschaft un
D Sibylle Lewitscharoff (* 16. April 1954 z Stuegert; † 13. Mai 2023 z Berlin) isch e dytschi Schriftstelleri gsii. Si isch anne 2013 mit em Georg-Büchner-Bryys uuszaichnet wore. D Sibylle Lewitscharoff isch z Stuegert-Degerloch as Dochter vum Dokter Kristo Lewitscharoff un syre Frau Marianne ufgwagse. Si het e jingere Brueder ghaa. Ire Vater isch en Exil-Bulgar gsii, wu in dr 1940er Johr uf Dytschland emigriert isch un z Stuegert as Ginekolog gschafft het. Är het an Depressione glitte un isch 1965 dur Suizid gstorbe. Dodmol iosch si elf Johr alt gsii. D Lewitscharoff het si frie fir Literatur inträssiert un het si as Jugedligi un Gimnasiaschti bolitisch engaschiert. 1972 het si ire Abitur gmacht. Um die Zyt isch si Trotzkischti gsii, het Karl Marx gläse un bi dr Grindig vun eme regionale Ableger vum Sozialistische Büro mitgmacht. Anne 1973 isch d Lewitscharoff uf Berlin gange, wu si syterhär ire Lääbensmittelpunkt ghaa het. Si het Religionswisseschaft an dr Freie Uniwersitet Berlin bim Klaus Heinrich un em Jacob Taubes studiert. In dr Zyt vumn Studium isch si lengeri Zyt z Buenos Aires un z Paris gsii. Boch em Abschluss vum Studium het d Lewitscharoff syt dr 1980er Johr bis Aafangs 2000er
Der Paul Meinherz (Bürger vo Maiafèld; * 8. November 1888 z Mogelschbèrg, † 1967 z Kùùr) isch a Pündner Dialäggtoloog, Leerer und Regiarigssekretèèr ggsii. D Familia vom Paul Meinherz isch us Tütschland koo und 1853 z Maiafèld iipürgeret wòrda. Sini Eltara, d Anna Welti vo Sanggala und der Karl Friedrich Meinherz, hen aber nia z Maiafèld gglèbt. Der Vater isch Pfarer z Fanas, z Sernöis, z Saas, z Küblis und schliassli z Mogelschbèrg ggsii, wo der Paul uf d Wèlt koo isch. Schpööter isch d Familian uf Frauefèld zòòga, wo der Paul Meinherz lut aignen Aagaaba d Primaarschual abggschlòssan und 1909, scho nòch am Tood vo sinem Vater (1907), d Matuura ggmacht hèt. Der Paul Meinherz isch verhüròòtet ggsii, sini Frau hèt Berta gghaissan und si hìn kai Kinder gghaa. Èr isch 1967 in der psüchiaatrischa Klinik Waaldhuus ggschtòrba. Ggschtudiart hèt der Paul Meinherz an der Uniwèrsitèèt Züri, zeerscht a Semeschter Mediziin, dìnn Gèrmanistik zum Leerer wèrda. 1915 hèt er mit am Hauptfach Geschichte der deutschen Literatur und am Nèèbafach alte Geschichte promowiart. Sina Dòggtervater isch der Albert Bachmann ggsii, wo nan au zu sinera Dòggteraarbet aaggregt hèt. Dia widmet sich da Dialèggt vo da viar Ggmainda vor Pündner Herrschaft,
Polo Montañez (eigetlich Fernando Borrego Linares) (* 5. Juni 1955 z El Brujito, Kuba; † 26. November 2002 z Pinar del Río, Kuba) isch e kubanische Songschriber un Sänger gsi. Bore worre isch er ca. 60 km vu Havanna entfernt. Scho im Alder vu 10 Johehren spielte er in dr Band vu sim Vadders Tumbadora (e Schlaginstrument) gspilt. Eins vu sine yberliiferte Zitate dezue lutet "I bi e Müsiker wil i e gueds Ohr fer Müsik ha". So isch es au numme logisch gsi, dass si Schlötterli "Little Wizard" gsi isch. 1971 isch si Familie nooch "Las Terrazas" umzoge un er het als Holzhauer un Bulldogfahrer gschafft. Z Nacht aber het er mit sine 6 Gschwister gsunge un isch vu Hus zue Hus gange un und het in Bars gspilt. Erst 1999 entdeckt, het er sin grösste Erfolg im März 2000 mit em CD-Erstling "Guajiro Natural" (dr "wohr Bur") gfiirt un em Lied "Un montón de Estrellas". Am 26. November 2002 isch er im Alder vu 47 Johre an dr Folge vume Verchehrsunfall gstorbe. https://web.archive.org/web/20060222150551/http://www.lusafrica.fr/focus/montanez/portrait.asp?language=en http://www.cuba-junky.com/cuba/polo.html http://www.canadiannetworkoncuba.ca/Documents/Polo.shtml
D’ Rebecca Marie Gomez (* 2. März 1997 z’ Inglewood, Kàlifornia), bass’r bekànnt unt’r ìhrem Kìnschtlernàmma Becky G, ìsch a US-àmerikànischa Sangera un Schàuischpììlera. Sa ìsch z'äärscht ànna 2011 bekànnt worra, wu sa ìhra äärschta Müüsikvideos ìm Internet veräffentligt hàt. Sa ìsch vum Produzänt Dr. Luke bemärkt worra un hàt d’rnooh a gmainsààmer Vertrààg mìt da Läibel Kemosabe Records un RCA Records unterzaichent. Sa hàt mehrera Liader mìt da Sanger will.i.am, Cody Simpson un Cher Lloyd uffgnumma, un ànna 2013 ìsch ìhra äärschta Sìnggel Becky from the Block üssagànga – d’ Sìnggel hàt positiiwa Kritik bikumma. Schpeeter ìm gliicha Joohr ìsch ìhra äärschta EP Play It Again ärschììna. Ìhra zwaita Sìnggel Can’t Get Enough (2014) hàt sa zamma mìt’m Pitbull uffgnumma; ’s ìsch bis uff Plàtz 1 vum Chart Latin Rhythm AirPlay ìn da USA glunga. Ìm saalwa Joohr ìsch d’ Gomez mìt dr Sìnggel Shower vu’ma braitera Puplikum bekànnt worra. D’ Sìnggel ìsch bis ìm Top 20 vum Chart Billboard Hot 100 glunga un ìsch ìn Àmerikà àls mehrfàcha Plàtiin-Schàllplàtta üsszaichent worra, mìt mehr àss zwai Millioona Verkaif ìm Lànd. Schpeeter hàt d’ Gomez ànna 2014 un 2015 ìhra Sìnggels Can’t Stop Dancin’, Lovin’ So Hard un Break a
D’ Megan Jovon Ruth Pete (* 15. Hornung 1995 z’ San Antonio, Texàs), bass’r bekànnt unt’r ìhrem Kìnschtlernàmma Megan Thee Stallion, ìsch a US-àmerikànischa Rapperin, Sangera un Liadermàchera. Sa ìsch z'äärscht bekànnt worra, wu sa ìhra Freestyle-Videos uff da soziààla Nätzwark, bsunderscht uff Instagram, veräffentligt hàt. Ànna 2018 hàt sa a Vertrààg bii 300 Entertainment unterschrììwa. Unt’r dam Läibel hàt sa ìhra Mixtape Fever (2019) un ìhra EP Suga (2020) veräffentligt. Baida Wark sìnn bis ìn d’ Top 10 vum Billboard 200 glunga. Ànna 2020 hàt sa ìhr äärscht Schtüdioàlbum Good News veräffentligt. S’ Wark hàt sehr güata Kritik bikumma un ìsch uff Plàtz 2 vum Billboard Hot 200 ànakumma. Mìt’m Remix vum Liad Savage zamma mìt dr Beyoncé hàr sa ìhr äärschter Nummer-Ains-Hit ìn Amerikà ghàà. Ìhra Sìnggel WAP zamma mìt dr Cardi B ìsch eewafàlls Nummer-Ains-Hit ìn Àmerikà gsìì, wia àui ìn àndra Lander. S’ Liad ìsch àm Schpìtzaplàtz 1 vum Billboard Global 200 gsìì. Ànna 2021 hàt d' Megan Thee Stallion zamma mìt dr Doja Cat àm Remix vun dr Ariana Grande ìhrem Liad 34+35 mìtgmàcht. Dr Remix ìsch Zwaita ìm Billboard Hot 100 worra. Ìm saalwa Joohr ìsch ìhr äärscht Kùmpilàzioonsàlbum Something for Thee Hotties üssagànga.